Nevyslovené myšlienky

Emma Longauer

1. Čas

Čas letí

Čas letí, topí sa vo víre dní,

rozfúkal starých spomienok prach.

A hoc je po pravom poludní,

ráno stále stojí pri dverách.

Ráno včerajšieho rána,

ktoré šlo do zabudnutia,

jeho srdce zasiahla posledná rana

a kvapky jeho krvi čistú vodu mútia.

Čas letí míľovými krokmi,

nezbrzdím ho, ani keby som sa snažila,

a to, čo bolo pred pár rokmi,

pripadá mi, akoby som vtedy vôbec nežila.

Je večer. Spln skresľuje tvár,

vedľa neho hviezdny les,

čo bolo popoludní je v jeseni jar,

v jednoduchej chuti zložitá zmes.

Kiežby tak rýchlo neletel čas,

veď môže spomaliť...

no túto túžbu nevypočul zas.

Letel ďalej. Nedal sa zastaviť.

Jeden krok nestačí

Jeden krok nestačí,

ak chceš kráčať s časom,

jeden krok nestačí,

ak sa chceš kochať jeho jasom.

Čas rýchlo preniká atmosférou,

napíše príbehy do denníkov.

Donesie príbehy aj

na najobyčajnejšie miesta.

Jeden krok nestačí,

aby dĺžka tvojich krokov bola dlhá

ako času cesta.

Preteky s časom

Nechcem už, nechcem

pretekať sa s časom.

Nechcem už, nechcem

súperiť s jeho hlasom,

ktorý mi vraví:

„Darmo sa snažíš,

aj tak ma nikdy,

nikdy neporazíš!“

Nechcem pretekať s niečím,

čo nemôžem poraziť.

No chcem každú sekundu,

čo mám, dobre využiť.

(Ne)priateľ

Čas je náš nepriateľ.

Kradne nám ilúzie.

Kradne nám mladosť.

Kradne nám krásu.

Čas je náš priateľ.

Dáva nám múdrosť.

Dáva nám za pravdu.

Dáva nám spásu.

Kedysi a teraz

kedysi som svoju cestu

videla celkom zreteľne

ale moje sny

ma zradili

a zaviedli inam

než som

pôvodne chcela

no aj táto nová cesta

ma napĺňa

i keď je pokrytá črepmi toho

čo bolo

a mohlo

byť...

Ostala som sama

Ostala som sama.

Samučká sama.

Musím mlčať,

lebo nemám s kým hovoriť,

jednoducho potrebujem

pocit smútku z duše

zmyť.

Trápenie utopiť,

ale nie vo víne.

Potrebujem zabudnúť.

Rýchlo. Ľahko.

Nevinne.

Prosba k rodičom

Ja...Toľkokrát som povedala,

čo som nikdy nechcela.

Koľkokrát? Hrozne veľa.

Možno som mala pravdu,

Možno lepší spôsob,

ako urobiť to či hento inak.

Alebo najlepšie: neurobiť

nijak.

Zvieram v sebe prosbu, prosbičku,

celkom skromnú, drobučkú.

Aby ste mi odpustili

všetky moje rozmary.

Aby ste ma k stolu

odpustenia pozvali.

Zabudnutý list

Slová napísané na hárku

skrkvaného papiera

zožltnutom rokmi.

Atrament stráca farbu, vymiera.

Tie slová vekmi zmyté.

Čo nimi bolo vyslovené?

Určite niečo skryté.

Alebo peknými slovami osladené.

Možno ústna dohoda,

Možno čo sa stalo dnes.

Či si kýchla mačka, či si spieval škrečok,

Či sa tešil pes.

Zabudnutý list

leží na dne korkového šuplíka,

tomu, komu bol určený,

jeho obsah dlho, dlho unikal.

Čas list prachom obsypal,

zničil peknú obálku

zaplavenú spomienkami

na blízkosť i na diaľku.

Slzy slnečníc

Vyjdem kdesi do ulíc,

slnko hádže zlaté lúče,

rosa sa mi dotkne líc...

Zastriem oči závojom,

pohľad sa mi rozplynie...

sú to slzy slnečníc.

Stačia chvíle písané,

myšlienkami kreslené,

postavím sa do tieňa,

žiarenie sa obmieňa.

Zaútočí do očí,

kvapky sa mi rinú z líc...

Asi je to tak dané,

plačú oči slnečníc...

Pripravené som splatiť

všetky chyby budúce,

so všetkým sa zdôveriť,

prosí srdce žiaduce...

Poznám jednu rozprávku,

nazývam ju minulosť,

chvíľu nevrátim už späť,

sotva postavím si most...

Odhodlaná postávam,

Návrat do rozprávky

V zlomku sekundy

Čierna orchidea

Mama

2. Nevyslovené myšlienky

Slnko

Mesiac

Rozlúčka s jeseňou

Úsmev

Oči

Detskými očami

Ide len o jedno

Je krásne…

Väčší ako my

Útek pred samým sebou

Prekliatie túlavej duše

Po zemi sa nedá chodiť na krídlach

Neviditeľná

Myšlienka

Oddanosť

Odkaz priateľovi

Túžba

Bezradnosť

Risk

Takto som to nechcela

Ďalšie odteraz

Večerné čakanie

Súcit

V tieni

Listy vetra

Spoveď

Ďakujem

Pripadám si

Naučiť sa nebáť

Vedieť prehrať

Načo

Niečo je lepšie nevedieť

Križovatka

Cesta nekončí

Odkiaľ

Jedna cesta končí začiatkom druhej

Nikto nevie

3. Predstavy

Nový začiatok

Tanec vo vzduchu

Na polceste

Protiklady

Počúvať ticho

Motýle

Farba noci

Zmeny

Vianočná uspávanka

Krídla slobody

4. Život & smrť

Život

Žijem

Kvety maku

Stretneme sa v ďalšom živote

Osud

XXX

Bubliny

5. Pár pohľadov na lásku

„Stratený“

Viac než čokoľvek

Keď sú tvoje pery stále červené

Prestaň plakať

O láske

Obleč si môj bozk

Srdce na dlani

Zmena kvôli chlapcovi

Romanca

Zomrela

Copyright